Wasabi (radioprogram)

Wasabi var et musikkprogram på radio med programleder Guttorm Andreasen. Wasabi gikk på NRK Radio fra 2003 til 2006 (samt en kort periode i 2011). Programmet ble omtalt som et «multirytmisk hverdagsprogram» som skulle gi lytteren all musikken man vanligvis ikke fikk på riksradio. Musikken som ble spilt spente over en rekke sjangre som funk, hiphop, elektronika, jazz, reggae, samba, disco, salsa, dub, ska, opera, tango. Programmet gikk på P2, mandag til fredag kl 11.03–12.00 og åpnet alltid med en coverlåt. På onsdager kunne lytterne vinne plater dersom de kjente igjen sangen som ble spilt.

Wasabi var veldig populært og hadde opptil 200 000 daglige lyttere. Det ble totalt sendt 702 utgaver av programposten (2003-2006). 

NRK besluttet å legge det ned etter å ha fått kritikk av Lytterforeningen for klassisk musikk. Foreningen mente at programmet ikke passet for P2s programprofil og at det gikk på bekostning av klassisk musikk.

Wasabi ble erstattet med programmet Musikkmassasjen.

Referanser


Kategori:Radioprogrammer på NRK Radio
Kategori:Norske musikkprogrammer på radio
Kategori:Norske radioprogrammer fra 2000-årene
Kategori:Norske radioprogrammer fra 2010-årene
Kategori:Alternativ musikk